rejauldu/bengali-wikipedia huggingface dataset:
প্রাইমেট বর্গের কোন প্রাণীই মানুষদের প্রত্যক্ষ পূর্বসূরী নয়। কিন্তু বর্তমানে জীবন্ত অন্যান্য প্রাইমেট ও মানুষেরা এক সাধারণ বিবর্তনের ইতিহাসের অংশীদার। মানুষ ব্যতীত অন্যান্য প্রাইমেটদের আচরণ ও শারীরিক গঠন গবেষণা করে প্রাইমেটদের বিবর্তন সম্পর্কে তত্ত্ব দাঁড় করানো সম্ভব। মানুষের স্বতন্ত্র বৈশিষ্ট্য গবেষণা করে আমরা বোঝার চেষ্টা করতে পারি কীভাবে ও কেন প্রাইমেটদের একটি ধারা বিবর্তিত হয়ে মানুষের আবির্ভাব হল আর অন্য একটি ধারা বিবর্তিত হয়ে শিম্পাঞ্জি ও গরিলার আবির্ভাব ঘটল।  প্রাইমেটদের সাধারণ বৈশিষ্ট্যগুলি এরকম --- পায়ের নিচের অংশে ও হাতের সামনের অংশে দুইটি হাড়ের উপস্থিতি, কাঁধ ও বক্ষ সংযোগকারী অস্থি বা কলারবোন, কোন কিছু আঁকড়ে ধরার জন্য হাতের বিশেষ গঠন, ঘনছকীয় বা স্টিরিওস্কোপিক দৃষ্টি, তুলনামূলকভাবে বড় মস্তিষ্ক, একবারে সাধারণত মাত্র একটি করে সন্তান উৎপাদন, অপত্যের পরিপক্কতাপ্রাপ্তির দীর্ঘ সময় এবং সামাজিক জীবন ও শিখনের উপর উচ্চমাত্রার নির্ভরশীলতা।  প্রাইমেট বর্গটি দুইটি উপবর্গে বিভক্ত—প্রোসিমিয়ান ও অ্যানথ্রোপয়েড। অ্যানথ্রোপয়েডদের তুলনায় প্রোসিমিয়ানেরা তথ্যের জন্য ঘ্রাণের উপর বেশি নির্ভরশীল। প্রোসিমিয়ানরা কান নাড়াতে পারে, এদের গোঁফ ও বড় নাক থাকে এবং এদের মুখের অঙ্গভঙ্গিতে তেমন কোন পরিবর্তন হয় না। অ্যানথ্রোপয়েডরা আবার টারজিয়ার, নতুন বিশ্ব বানর, পুরাতন বিশ্ব বানর এবং হোমিনয়েড (পঞ্জিড বা এপ, এবং হোমিনিড বা মানুষ) --- এই ভাগগুলিতে বিভক্ত। অ্যানথ্রোপয়েডদের মাথার খুলি গোলাকৃতি, এদের কান আকারে ছোট ও নড়নক্ষম নয়, এবং এদের মুখ ছোট ও চ্যাপ্টা, চোঙাকৃতি নয়। এরা হাতের কাজে অত্যন্ত কুশলী।  পঞ্জিড বা এপ জাতীয় অ্যানথ্রোপয়েডগুলি আবার ক্ষুদ্রাকার এপ (গিবন ও সিয়ামাং) এবং বৃহদাকার এপ (ওরাংউটান, গরিলা এবং শিম্পাঞ্জি) --- এই দুই শ্রেণীতে বিভক্ত।  গরিলা ও শিম্পাঞ্জিদের রক্তের রসায়ন ও মানুষের রক্তের রসায়নের অনেক মিল রয়েছে। এছাড়া অন্যান্য অনেক শারীরিক ও আচরণিক দিক থেকেও এরা মানুষের মতন। বন্য শিম্পাঞ্জিরা প্রাকৃতিক বস্তুকে বিশেষ প্রয়োজনে হাতিয়ারে রূপান্তরিত করতে পারে। গরিলা ও শিম্পাঞ্জিরা প্রতীকী ভাষা শেখার ব্যাপারেও উঁচুমানের চিন্তাশক্তির প্রমাণ দিয়েছে।  প্রাইমেটদের বিভিন্ন শারীরিক ও আচরণগত বৈচিত্র্য পরিবেশের বিচিত্রতা, কাজকর্মের ভিন্নতা এবং পুষ্টির ভিন্নতা দিয়ে ব্যাখ্যা করা যায়। নিশাচর প্রাইমেটরা আকারে ছোট হয় এবং একা কিংবা খুব ছোট দলে বাস করে। দিবাচর প্রাইমেটদের মধ্যে বৃক্ষারোহী প্রাইমেটগুলি ভূমিচারী প্রাইমেটদের চেয়ে আকারে ছোট হয় এবং অপেক্ষাকৃত ছোট দলে বাস করে। ফলাহারী প্রাইমেটদের মগজ তুলনামূলকভাবে বড় হয়।  মানুষেরা অন্যান্য প্রাইমেটদের থেকে বিভিন্ন দিক থেকে আলাদা। মানুষেরা সম্পূর্ণ দ্বিপদী; এরা হাতের সাহায্য না নিয়েই দুই পায়ে চলাচল করতে পারে। মানুষের মগজ সমস্ত প্রাইমেটের মধ্যে সবচেয়ে বড় ও জটিল, বিশেষত সেরিব্রাল কর্টেক্স এলাকায়। অন্য প্রাইমেটদের স্ত্রী জীবদের সাথে মনুষ্য স্ত্রীলোকদের পার্থক্য হল এরা বছরের যেকোন সময়ে যৌন প্রজননে অংশ নিতে পারে। মানুষের শিশুরা তুলনামূলকভাবে বেশিদিন নির্ভরশীল থাকে। অন্যান্য প্রাইমেটদের তুলনায় মানুষের আচরণের উপর সাংস্কৃতিক ও সামাজিক প্রভাব অনেক বেশি। মুখের ভাষা এবং এক হাতিয়ার ব্যবহার করে অন্য আরও হাতিয়ার বানানোর বৈশিষ্ট্য মানুষের একান্তই নিজস্ব। প্রাপ্তবয়স্ক মানুষদের মধ্যে খাদ্য উৎপাদন ও খাদ্য বিতরণ প্রক্রিয়াতে শ্রমবিভাজন পরিলক্ষিত হয়।   প্রাইমেটদের শ্রেণিবিন্যাস    তথ্যসূত্র   বিষয়শ্রেণী:স্তন্যপায়ী প্রাণী বিষয়শ্রেণী:প্রাইমেট বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
থাম্ব| হার্সটাদে ''হার্সটাদ টাইদেন্দে'' ভবন হার্সটাদ টাইদেন্দে (যার অর্থ ইংরেজিতে হার্সটাদ টাইমস ) নরওয়ের হার্সটাদ শহরে প্রকাশিত একটি আঞ্চলিক দৈনিক সংবাদপত্র। পত্রিকাটির প্রচলন ১৩,৫০৩ অনুলিপি। খবরের কাগজটির মালিকানা হার্সটাদ টাইডেন্ডে গ্রুপেনের, যা পোলারিস মিডিয়ার মালিকানাধীন।  ১৯৪৫ থেকে ১৯৪৬ সাল পর্যন্ত কাগজটির সম্পাদক ছিলেন হাকন স্টোরি। Simensen, S. 1953. Harstad gjennom femti år, 1903–1953. Oslo: Merkur, p. 111.    তথ্যসূত্র      বহিঃসংযোগ   অফিসিয়াল সাইট  বিষয়শ্রেণী:নরওয়ের দৈনিক সংবাদপত্র
সত্যজিৎ পাতিল মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি শিবসেনার সদস্য হিসেবে ভারতের মহারাষ্ট্রের কোলহাপুরের শাহুওয়াদি বিধানসভা কেন্দ্র থেকে বর্তমান বিধানসভার সদস্য।  তিনি ২০০৪ এবং ২০১৪ সালের মহারাষ্ট্র বিধানসভায় দ্বিতীয় মেয়াদে নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:শিবসেনার রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০০৪-২০০৯ বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:মারাঠি রাজনীতিবিদ বিষয়শ্রেণী:১৯৭০-এ জন্ম
নর নর্ক (, Nor Nork), আর্মেনিয়া এর রাজধানী ইয়েরেভান এর ১২ টি জেলার মধ্যে একটি। এটি শহরের পূর্বদিকে অবস্থিত। এর পশ্চিমে নর্ক-মারাশ জেলা, কেনত্রন জেলা, কানকের-জেইতুন, উত্তরে আভান, দক্ষিণে এরেবুনি এবং পূর্বে কতায়ক জেলা রয়েছে।Nor Nork at Yerevan.am  নর নর্ক জেলা এবং বাগ্রেভান্দ আশপাশের ৯ টি ব্লকের অন্তর্গত ছোটো ভূখণ্ডে বিভক্ত। ২০১১ সালের জনগণনা অনুযায়ী, জেলার জনসংখ্যা ১২৬,০৬৫।   রাস্তা এবং বৈশিষ্ট্য স্মৃতিচিহ্ন   প্রধান রাস্তাগুলি ডেভিড বেক স্ট্রিট তেভসহান স্ট্রিট গ্যুরজহান স্ট্রিট মিন্সকি স্ট্রিট ভিলনইয়ুস স্ট্রিট  বৈশিষ্ট্য স্মৃতিচিহ্ন সেন্ট সার্কিস চার্চ, ১৯৯৯ সালে নির্মিত। হওলি মাদার অফ গড চার্চ, ২০১৪ সালে খোলা হয়। ফ্রেডগেফ নানসেন পার্ক  টাটুল ক্রপহান পার্ক  ভাসপুরকান পার্ক  সুরেন নাজরহান গার্ডেন  টিগরেন্স দ্যা গ্রেট পার্ক  ইয়েরেভান চিড়িয়াখানা  ইয়েরেভান ওয়াটার ওয়ার্ল্ড  ভ্যাজেন সার্জসন মিলিটারি ইন্সটিটিউট  অ্যালবাম  তথ্যসূত্র  বিষয়শ্রেণী:ইয়েরেভানের জেলা
বের্নার্দো মারিয়া মোরাইস কার্দোসো ভিতাল (; জন্ম: ২৯ ডিসেম্বর ২০০০; বের্নার্দো ভিতাল নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগিজ ক্লাব এস্তোরিল প্রাইয়ার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২২ সালে, ভিতাল পর্তুগাল অনূর্ধ্ব-২১ দলের হয়ে পর্তুগালের বয়সভিত্তিক পর্যায়ে অভিষেক করেছিলেন।  প্রারম্ভিক জীবন বের্নার্দো মারিয়া মোরাইস কার্দোসো ভিতাল ২০০০ সালের ২৯শে ডিসেম্বর তারিখে পর্তুগালের লিসবনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভিতাল পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২২ সালের ২৪শে সেপ্টেম্বর তারিখে তিনি প্রীতি ম্যাচে জর্জিয়া অনূর্ধ্ব-২১ দলের বিরুদ্ধে ম্যাচে পর্তুগাল অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3921753  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:গ্রুপো দেস্পোর্তিভো এস্তোরিল প্রাইয়ার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:গ্রুপো দেস্পোর্তিভো এস্পোরিল প্রাইয়ার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:রিয়াল সারাগোসার খেলোয়াড় বিষয়শ্রেণী:পর্তুগিজ প্রবাসী পুরুষ ফুটবলার
সাহেবের আলগা ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৭৫।   ইতিহাস  সাবেক বেগমগঞ্জ ইউনিয়ন ভেঙ্গে সাহেবের আলগা ইউনিয়ন পরিষদ নতুন করে গঠন করা হয় । সাহেবের আলগা গ্রামের বাসিন্দা এবং সাবেক বেগমগঞ্জ ইউনিয়নের চেয়ারম্যান মৌলভী জসিম উদ্দিন প্রধান এর পুত্র নুরমোহাম্মদ প্রধান এর প্রচেষ্টায় নতুন ইউনিয়ন গঠনে ভূমিকা রাখেন। সাহেবের আলগা গ্রামের নামেই নব গঠিত ইউনিয়ন এর নামকরণ করা হয়েছে। বর্তমানে সাহেবের আলগা গ্রামটি নদী ভাঙ্গনে অধিকাংশই নদীগর্ভে বিলীন হয়ে গেছে ।   ভৌগোলিক অবস্থান ও আয়তন  উলিপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ২৪৯৪৬ একর বা ১০০.৯৮ বর্গকিলোমিটার।   প্রশাসনিক এলাকা  সাহেবের আলগা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী সাহেবের আলগা ইউনিয়নের মোট জনসংখ্যা ছিল ২০৪২৭ জন, যারা ৪৫৬৪ টি পরিবারে বসবাস করে,  যার মধ্যে পুরুষ হল ১০২৪৫ জন এবং নারী হল ১০১৮২ জন।   শিক্ষা ও সংস্কৃতি  সাহেবের আলগা ইউনিয়নের গড় সাক্ষরতা হার ২৪.৩%। তার মধ্যে নারী শিক্ষার হার ২০.৯% এবং পুরুষ শিক্ষার হার ২৭.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  সাহেবের আলগা ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  সাহেবের আলগা ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:উলিপুর উপজেলার ইউনিয়ন
ফ্রান্সিস জেভিয়ার বাল্‌তোঁ মার্কুইস (বার্সেলোনা, ১৭ই মে, ১৯১২Herreros 1998: «1945: Cataluña» p. 94-98 – বার্সেলোনা, ৩রা আগস্ট, ১৯৯৮,) পাকো বাল্‌তোঁ হিসেবে বিখ্যাত; একজন কাতালান ব্যবসায়ী। তিনি মন্টেসা হুন্ডা (পিটার পারমানায়ের সহপ্রতিষ্ঠাতা) এবং বালটাকো প্রতিষ্ঠা করেছেন। তিনি একটি কাতালান বস্ত্রশিল্প ভিত্তিক বুর্জোয়া পরিবারে জন্মগ্রহণ করেন। তিনি একজন মোটরসাইকেল প্রকৌশলী এবং ডিজাইনার।  প্রথমে তিনি একজন ব্যবসায়ী এবং ম্যানেজার ছিলেন। বাল্‌তোঁর মোটরসাইকেলের বিষয়ে অভিজ্ঞতা ছিল। তাঁরা দুই স্ট্রোক ইঞ্জিন ধারণকারী হালকা বাইক তৈরি করেন। এই মোটরসাইকেলগুলো ইংরেজ চার স্ট্রোক ইঞ্জিন ধারণকারী ভারি সাইকেলকে ছাড়িয়ে যায়। ১৯৫৮ সালে স্প্যানিশ সরকার শিল্পপ্রতিষ্ঠান থেকে কিছু কাট্‌ দাবি করে এবং পারমানিয়ের স্পোর্ট সাইকেলের শাখা ছাড়তে চান। বাল্‌তোঁ তাঁর বিখ্যাত নীতি "বাজার ছককাটা পতাকা অনুসরণ করে" ("market follows the chequered flag") তৈরি করে এবং কোম্পানি ত্যাগ করেন। আরো কিছু কর্মকর্তাকে নিয়ে তিনি তাঁর নিজস্ব প্রতিষ্ঠান বালটাকো শুরু করে। এর প্রথম মডেল বালটাকো ট্রালা ১০১, ১৯৫৯ সালে বাজারে আসে। মোটরসাইকেলগুলো বাল্‌তোঁ পারিবারিক প্রতিষ্ঠানে নির্মিত হয় এবং তাঁর সন্তানদেরকে উক্ত সব ধরনের সাইকেলের নমুনার চালক হিসেবে প্রশিক্ষণ দেয়।   তথ্যসূত্র   বিষয়শ্রেণী:কাতালান ব্যবসায়ী বিষয়শ্রেণী:১৯১২-এ জন্ম বিষয়শ্রেণী:১৯৯৮-এ মৃত্যু
থাম্ব|আরবি হ'ল তিউনিসিয়ার মূল ভাষা আরবি ভাষা তিউনিসিয়ার সরকারি ভাষা। এই ভাষাতে তিউনিসিয়ার প্রায় ৯৮% লোক কথা বলে। এছাড়াও কিছু বার্বার ভাষাতে অনির্ণীত সংখ্যক কিছু লোক কথা বলে। বেশ কয়েক হাজার লোক ফরাসি ভাষাতে কথা বলে। আন্তর্জাতিক কাজকর্মে ফরাসি ভাষা ব্যবহার করা হয়।   তথ্যসূত্র    বহিঃসংযোগ   তিউনিসিয়ার ভাষার উপর এথনোলগ-এর রিপোর্ট  বিষয়শ্রেণী:তিউনিসিয়া বিষয়শ্রেণী:আফ্রিকার ভাষা বিষয়শ্রেণী:তিউনিসিয়ার ভাষা
thumb|right|২০০৩ সালে জীবন বীমা কোম্পানির ঝুঁকি ব্যবস্থাপনায় ব্যবহৃত একটি মৃত্যহারের টেবিল। বীমাগণনা বিজ্ঞান হল বিজ্ঞানের একটি শাখা যেখানে গণিত ও পরিসংখ্যানের পদ্ধতিসমূহ ব্যবহার করে বীমা, অর্থায়ন ও এ সংক্রান্ত শিল্পের ঝুঁকি নির্ণয় করা হয়ে থাকে। বীমাগাণনিকরা হলেন এই ঝুঁকি নির্ণয় সংক্রান্ত পেশাজীবী যারা বীমাগণনা বিজ্ঞানের উপর দক্ষতা ও অভিজ্ঞতা অর্জন করে বিভিন্ন শিল্পে ঝুঁকি নির্নয় ও ঝুঁকি ব্যবস্থাপনার কাজ করে থাকেন। পৃথিবীর অধিকাংশ দেশে একচুয়ারিদের দক্ষ করে তোলার জন্য তাদের কঠোর প্রশিক্ষণ ও পেশাগত পরীক্ষা পদ্ধতির মধ্য দিয়ে যেতে হয়।  বীমাগণনা বিজ্ঞানের বেশ কয়েকটি শাখার বিষয়বস্তু যেমন সম্ভাব্যতা, গণিত, পরিসংখ্যান, অর্থসংস্থান, অর্থনীতি ও কম্পিউটার বিজ্ঞানের সমন্বয়ে সাজানো হয়। এই শাখার শুরু থেকেই ঝুঁকি নির্নয়ের জন্য নিয়ন্ত্রণকারী প্রতিমান (মডেল), সারণী, লেখচিত্র এবং প্রিমিয়াম মডেলের ব্যবহার হয়ে আসছে। গত ৩০ বছরে শক্তিশালী কম্পিউটিং এবং গণনাকারী সফটওয়্যারের আবির্ভাবের ফলে বিজ্ঞানের এই শাখায় অভূতপূর্ব উন্নয়ন সাধিত হয়েছে। অতীতে শুধুমাত্র রাষ্ট্রীয় গুরুত্বপূর্ণ ও সংবেদনশীল প্রকল্পের ঝুঁকি নির্নয়ে এই বিজ্ঞান ব্যবহৃ হলেও বর্তমানে প্রতিযোগীতাপূর্ন বাজারে সকল আর্থিক প্রতিষ্ঠানই আর্থিক ঝুঁকি নির্নয় ও ঝুঁকি ব্যবস্থাপনার কাজে এই বিজ্ঞানকে ব্যবহার করছে।  পৃথিবীর বিভিন্ন দেশে অনেক বিশ্ববিদ্যালয়েই বীমাগণনা বিজ্ঞানে স্নাতক ও স্নাতকোত্তর উপাধি প্রদান করা হয়। ক্যারিয়ার কাস্ট নামক যুক্তরাষ্ট্রের একটি চাকুরি অনুসন্ধান ওয়েবসাইট অনুযায়ী ২০১০ সালে বীমাগাণনিক পেশাটি এক নম্বর স্থানে, ২০১২ সালে দুই নম্বর এবং ২০১৩ সালে আবারো এক নম্বর স্থানে ছিল। কর্মক্ষেত্রের পরিবেশ, আয়, চাকরির সুযোগ, চাহিদা এবং কাজের চাপ এই পাঁচটি বিষয়ের উপর ভিত্তি করে এই মর্যাদাক্রম করা হয়েছিল।   আরও দেখুন   বীমাগাণনিক  ঝুঁকি ব্যবস্থাপনা  বীমা  জীবন বীমা   তথ্যসূত্র                    বহিঃসংযোগ     বিষয়শ্রেণী:বীমাগণনা বিজ্ঞান বিষয়শ্রেণী:বীমা বিষয়শ্রেণী:ঝুঁকি ব্যবস্থাপনা বিষয়শ্রেণী:ঝুঁকি বিষয়শ্রেণী:ঝুঁকি বিশ্লেষণ বিষয়শ্রেণী:বীমাগাণনিক বিষয়শ্রেণী:জনসংখ্যাতত্ত্ব বিষয়শ্রেণী:রৌপ বিজ্ঞান বিষয়শ্রেণী:ফলিত পরিসংখ্যান
দিয়েগো হাবিয়ের ইয়োরেন্তে রিওস (, ; জন্ম: ১৬ আগস্ট ১৯৯৩; দিয়েগো ইয়োরেন্তে নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগায় রিয়াল সোসিয়েদাদ এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পাশের রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবেও খেলে থাকেন।  ২০০০–০১ মৌসুমে, স্পেনীয় ফুটবল ক্লাব পেরেজ গালদোসের যুব পর্যায়ের হয়ে খেলার মাধ্যমে ইয়োরেন্তে ফুটবল জগতে প্রবেশ করেন; অতঃপর তিনি ত্রাবেঙ্কো এবং রিয়াল মাদ্রিদের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১২–১৩ মৌসুমে, প্রথমে রিয়াল মাদ্রিদের বয়সভিত্তিক দলের হয়ে এবং পরবর্তীতে রিয়াল মাদ্রিদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিয়াল মাদ্রিদের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ২ ম্যাচ খেলেছেন। পরবর্তীতে তিনি ১ মৌসুম রায়ো বায়েকানোর হয়ে ধারে এবং ১ মৌসুম মালাগার হয়ে ধারে খেলেছেন। ২০১৯–২০ মৌসুমে, তিনি ৭ মিলিয়ন ইউরোর বিনিময়ে রিয়াল মাদ্রিদ হতে রিয়াল সোসিয়েদাদে যোগদান করেছেন।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:রিয়াল মাদ্রিদ সি-এর ফুটবলার বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:রায়ো ভায়েকানোর খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:রিয়াল বেতিসের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ইতালিতে প্রবাসী ফুটবলার বিষয়শ্রেণী:মাদ্রিদের ফুটবলার
সার্জিও লুইজ পরেরা অধিক পরিচিতি সার্জিও কাটো হিসাবে (জন্ম: ১৫ জুলাই, ১৯৬০) হলেন একজন ব্রাজিলীয় অভিনেতা, টেলিভিশন উপস্থাপক এবং কৌতুকাভিনেতা। স্কেলা রিও তে একটি সঙ্গীত অনুষ্ঠানের মধ্য দিয়ে রিও দি জেনেরিওতে তার খ্যাতি ছড়িয়ে পরে। তারপর থেকেই বিভিন্ন বিজ্ঞাপন প্রচারণা, টিভি অনুষ্ঠান এবং ছায়াছবিতে তিনি কাজ করতে শুরু করেন।Sergio Kato - Biography - IMDb সার্জিও কাটো সাবেক ফুটবল খেলোয়াড় এবং বর্তমান ফুটবল প্রশিক্ষক মাজারপির ভাই।  পেশা প্রারম্ভিক জীবন রিও দি জেনেরিওতে অবস্থিত Teatro O Tablado নামক একটি থিয়েটার থেকে তার অভিনয়ের যাত্রা শুরু করেন এবং সেখানেই তিনি পড়াশুনা ও কাজ চালিয়ে যান।UOL Mais > Ator Sergio Kato - A Entrevista  ১৯৮২ সালে ব্রাজিলীয় এয়ার ফোর্সে যোগদান করেন এবং ১৯৮৫ সালে তিনি মার্কিন যুক্তরাষ্ট্রে চলে আসেন। এখানে তিনি প্রথমে ক্যালিফোর্নিয়া উচ্চ বিদ্যালয়ে ইংরেজি অধ্যয়ন করার পর ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ডিপ্লোমা অর্জন করেন।  সিনেমা এবং টিভি কর্মজীবন সার্জিও কাটোর প্রথম সিনেমা হল ১৯৮৪ সালের Bete Balanço যেখানে তিনি একজন নর্তকীর অভিনয় করেন। ব্যালে শিল্পী থেকে তিনি একজন অভিনেতা হতে চেয়েছিলেন যা সম্পন্ন হয়েছিল Brenda Starr নামক সিনেমার দ্বারা যেখানে তিনি ব্রুক সিল্ডের সাথে একজন গাড়ি চালক হিসাবে অভিনয় করেন। পরবর্তিতে I Might Even Love You নামক সিনেমাতে তিনি একজন মদ পরিবেষক হিসাবে অভিনয় করেন।  চলচ্চিত্রের তালিকা টেলিভিশন  বছর শিরোনাম  চরিত্র টীকা১৯৮৩ভিভা ও গর্ডো১৯৮৬মিয়ামি ভাইসনেলসন ওরামাস১৯৯১অয়ান লাইফ তো লিভটম১৯৯১দ্যি গোল্ডেন গার্লস১৯৯৩সেইন্ফেল্ড১৯৯৩এ ডিফারেন্ট ওয়ার্ল্ড১৯৯৩ভেড়াও কুএন্তে১৯৯৭এ ইন্দমাদাআর্নল্ড১৯৯৭মাদাম লে কনসাললে শোফার১৯৯৯দ্যি ওয়েস্ট উইংডি সি কপ২০০৩লাস ভেগাসক্যাসিনো ডিলার২০০৮ব্রেকিং ব্যাডডিইএ এজেন্ট টম২০০৯টু এন্ড আ হাফ মেন জিনো২০১০ত্য্রানীওয়ালেস চলচ্চিত্র  বছর শিরোনাম  চরিত্র টীকা১৯৭৮সি সেগুরা, মালান্ড্রো! আন্তোনিও১৯৮৩দ্যা ডে আফ্টারগোয়েন্দা১৯৮৪আনাড়ী এবং অরয উইজার্ডসার্জিও পরেরা১৯৮৯ব্রেন্দা স্টারজোসে১৯৯৩অনলি দ্যা স্ট্রং১৯৯৩ক্লাবল্যান্ড১৯৯৮আই মাইত ইভেন লাভ ইউবারটেন্ডার২০০১মালা রেচাপুলিশ২০০১ফ্লাইং ভাইরাসসৈনিক২০০৩পাওয়ার প্লেসৈনিক২০০৫দ্যা ফ্লিম২০০৯দায়াব্লো মাউন্টেনছোট ফিল্ম২০১০ফেডেরাল২০১১সে নো টু ফ্লিমসছোট ফিল্ম২০১২অল পরেরা ভার্সেস দি আল্যিগেটর লেডিনেস্টর২০১১শুটার২০১৩চাইনিয পাযেল২০১৩পেন্দেযমিলানি২০১৪দ্যা রালি ২: ব্রেকিং দ্যা কার্স২০১৪ডন অফ দ্যা প্লানেট অফ এপেস২০১৪বিগ স্টোন গ্যাপস্টিভ২০১৪আশ্যেস অফ ইদেনরদ্রিগ্স২০১৪স্টান্ট গেমসএজেন্ট ডিউক২০১৪আ কন্সপাইরেসি অন জেকিল আইল্যান্ডচিত্রগ্রহণ২০১৪বিগ স্টোন গ্যাপসিক্রেট সার্ভিস এজেন্ট২০১৫খৃস্টান মূভিচিত্রগ্রহণ২০১৫টারমিনেটর: জেনেসিসগেরিলা কর্মকর্তাচিত্রগ্রহণ ফটো গ্যালারি তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে ব্রাজিলীয় অভিবাসী বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন পুরুষ মডেল বিষয়শ্রেণী:ক্যালিফোর্নিয়ার অভিনেতা
বসাক () হচ্ছে একটা বাঙালি জাতিগত পদবী, যা ভারতের পশ্চিমবঙ্গ, ঝাড়খন্ড, আসাম, ত্রিপুরা রাজ্য এবং বাংলাদেশের বাঙালি হিন্দুদের মধ্যে পাওয়া যায়। বাঙালি উচ্চ শ্রেণীর তাঁতি সম্প্রদায় এই পদবী ব্যবহার করেন।  ভৌগোলিক নিবাস ২০১৪ সালের পরিসংখ্যান অনুযায়ী, ৫৮.৫ শতাংশ বসাকরা ভারতবর্ষে এবং ৩০.১% বাংলাদেশে বসবাস করেন। ভারতবর্ষে এই পদবীর অধিক ব্যবহার জাতীয় গড়ের চেয়ে বেশি ছিল।Basak Surname Distribution পশ্চিমবঙ্গ (1: ৭১৭) ত্রিপুরা (1: ১৩৩৪)  উল্লেখযোগ্য ব্যক্তিবর্গ  সুবিমল বসাক	  গৌরদাস বসাক  নিতাই চন্দ্র বসাক  অরুণ কুমার বসাক  ঝর্ণা বসাক  সৌমেন বসাক  বীরেন্দ্র বসাক  বীরেন কুমার বসাক  ননী বসাক  শ্যামল বসাক  কৃষ্ণলাল বসাক  বিজয় কুমার বসাক  তথ্যসূত্র  বিষয়শ্রেণী:Surnames of Indian origin বিষয়শ্রেণী:Bengali Hindu surnames
right|thumb|350px| মধ্য আফ্রিকা আফ্রিকার মধ্যভাগে অবস্থিত একটি অঞ্চল। এখানে মূলত ১১টি রাষ্ট্র আছে। এরা একত্রে মধ্য আফ্রিকান রাষ্ট্রসমূহের অর্থনৈতিক সম্প্রদায় গঠন করেছে। ২০১১ সাল থেকে দক্ষিণ সুদান স্বাধীনতা লাভের পরে সেই দেশটিকেও সাধারণত এই অঞ্চলের অন্তর্ভুক্ত করা হয়।http://www.upi.com/Top_News/US/2013/12/24/US-Marines-poised-to-enter-South-Sudan/UPI-73481387863000/: "Secretary-General Ban Ki-moon requested the surge in U.N. peacekeepers, saying the troops would be used to help protect tens of thousands of civilians under siege in the landlocked 2-year-old Middle Africa nation."  মধ্য আফ্রিকার রাষ্ট্রসমূহের তালিকা   অঞ্চল  রাষ্ট্র মধ্য আফ্রিকা             তথ্যসূত্র  বহিঃসংযোগ  বিষয়শ্রেণী:মধ্য আফ্রিকা বিষয়শ্রেণী:মধ্য আফ্রিকার ভূগোল বিষয়শ্রেণী:আফ্রিকার অঞ্চল
মাঙ্গনিয়ার বা মাঙ্গনহার হল একটি মুসলিম সম্প্রদায়। এই সম্প্রদায় ভারতের রাজস্থানের মরুভূমিতে বিশেষত বাড়মের এবং জয়সলমির জেলায় বসবাস করে।  ইতিহাস   মাঙ্গনিয়াররা  থর মরুভূমি অঞ্চলের বিখ্যাত লোকসংগীতশিল্পী, তাঁরা নিজেদের রাজপুত বংশজ বলে মনে করেন। তাঁদের সংগীত মরুভূমির বাচনিক ইতিহাসের একটি রূপ হিসেবে প্রজন্মন্তরে সঞ্চারিত হয়। চিরাচরিতভাবে স্থানীয় প্রভাবশালী রাজপুত সম্প্রদায়েরা মাঙ্গনিয়ার শিল্পের প্রধান পৃষ্ঠপোষকতা করে এসেছে, তাঁরা স্থানীয় ভাষায় যজমান নামে পরিচিত। অন্যদিকে প্রতিবেশী সিন্ধুপ্রদেশের মুসলিম রাজপুতেরাও একইভাবে তৎস্থানীয় লাংহা লোকসংগীতশিল্পীদের পৃষ্ঠপোষকতা করে এসেছে। রাজপুত পৃষ্ঠপোষকদের জন্য তুষ্ট করার নিমিত্তে অনেক সময় মাঙ্গনিয়াররা বিশেষভাবে রচিত প্রশংসাসূচক বহু সংগীত রচনা করেন ও রাজপুতদের বিভিন্ন অনুষ্ঠান যেমন জন্মোৎসব, বিবাহ ইত্যাদিতে পরিবেশন করেন। [ উদ্ধৃতি প্রয়োজন ] [ সন্দেহজনক ]  বর্তমান পরিস্থিতি ১৯৭৮ সালে, যোধপুরভিত্তিক সংগীতশিল্পী কোমল কোঠারি মাঙ্গনিয়ারদের প্রাতিষ্ঠানিক সহায়তা প্রদান করেন, তাদের প্রথমবারের মতো রাজস্থান রাজ্যের বাইরে গান গাওয়ার উৎসাহ দেন। বর্তমানে বেশ কিছু মাঙ্গনিয়ার গোষ্ঠী আন্তর্জাতিকভাবে সফর করছে।  বাদ্যযন্ত্র কমাইচা  সতেরো তার বিশিষ্ট কমাইচা একটি নমিত বা ব্যাঁকা যন্ত্র। আমের কাঠ দিয়ে তৈরি হয় সাধারণত, এর গোলাকার অনুনাদক বা প্রান্ত ছাগলের চামড়া দিয়ে ঢাকা থাকে। এর তিনটি তার ছাগলের অন্ত্রের অংশ দিয়ে তৈরি হয় এবং বাকি চোদ্দটি তার ইস্পাতনির্মিত হয়ে থাকে।   খরতাল বা করতাল  খরতাল হল সেগুনের তৈরি এক ধরনের হাতে ধরা বাদ্যযন্ত্র। এর নামটি এসেছে "কর"থেকে যার অর্থ হাত এবং "তাল", যার অর্থ ছন্দ।   ঢোলক  ঢোলক হল একটি ঢোল বা ছোট মৃদঙ্গের মতো যা হিস্পানিক বাদ্যযন্ত্র বঙ্গোর মতো। ঢোলকের আবরণটি আলকাতরা, কাদামাটি এবং বালির মিশ্রণ (ঢোলক মসলা) যা ছন্দকে কম-বেশি করে।  প্রমুখ • স্বরূপ খান, ভারতীয় বিশিষ্ট সংগীতশিল্পী। বিষয়শ্রেণী:ভারতের মুসলিম সম্প্রদায় বিষয়শ্রেণী:রাজস্থানের সামাজিক গোষ্ঠী বিষয়শ্রেণী:রাজস্থানের মুসলিম সম্প্রদায় বিষয়শ্রেণী:পাকিস্তানের সামাজিক দল
তোচিগি প্রশাসনিক অঞ্চল (栃木県? তোচিগি কেন্‌) হল জাপানের মূল দ্বীপ হোনশুর কান্তোও অঞ্চলের অন্তর্গত একটি প্রশাসনিক অঞ্চল।Nussbaum, Louis-Frédéric. (2005). "Tochigi prefecture" in ; "Kantō" in . এর রাজধানী উৎসুনোমিয়া নগর।Nussbaum, "Utsunomiya" at .  তোচিগির নিক্কো নগরের বৌদ্ধ ও শিন্তো মন্দিরগুলি ইউনেস্কো বিশ্ব ঐতিহ্যবাহী স্থানের মর্যাদা পেয়েছে।http://whc.unesco.org/archive/repcom99.htm#913 অন্যান্য বিখ্যাত অংশের মধ্যে আছে নাসু ও কিনুগাওয়ার উষ্ণ প্রস্রবণ, স্থানীয় সাকে ও স্কি রিসর্ট। জাপানের রাজপরিবার নাসু অঞ্চলে একটি ভিলার মালিক। নাসু-শিওবারা অন্যতম শিন্‌কান্‌সেন স্টেশন।   ইতিহাস  মেইজি পুনর্গঠনের আগে তোচিগি প্রশাসনিক অঞ্চল শিমোৎসুকে প্রদেশ নামে পরিচিত ছিল।Nussbaum, "Provinces and prefectures" at .  পঞ্চদশ শতাব্দীর প্রথম ভাগে জাপানের উচ্চশিক্ষার প্রাচীন প্রতিষ্ঠান আশিকাগা গাক্কোও পুনঃপ্রতিষ্ঠিত হয়। ষোড়শ শতাব্দী নাগাদ এর মোট ছাত্রসংখ্যা দাঁড়ায় ৩০০০ জনে। সন্ত ফ্রান্সিস জেভিয়ার বিশ্বের কাছে আশিকাগাকে জাপানের সেরা বিশ্ববিদ্যালয় হিসেবে তুলে ধরেন।  সপ্তদশ শতাব্দীতে তোকুগাওয়া ইয়েআসুর মৃত্যুর পর ১৬১৭ খ্রিঃ নিক্কোতে তোওশোও-গু তীর্থ স্থাপন হয়। এই স্থানটিকে শোগুনরা ইয়েআসুর অর্চনাস্থল হিসেবে নির্ধারণ করেছিলেন। এই তীর্থ নিক্কোকে দেশের অন্যতম গুরুত্বপূর্ণ স্থানে পরিণত করে। তোকুগাওয়া শোগুনতন্ত্র নিক্কো ও এদো নগরের সংযোগকারী সড়ক নিক্কো-কাইদোর (日光街道)অংশবিশেষ নির্মাণ করেন এবং বিশাল শোভাযাত্রা সহকারে তাদের প্রতিষ্ঠাতা ইয়েআসুর পূজার ব্যবস্থা করেন।  উনবিংশ শতাব্দীর শেষভাগে তোকুগাওয়া শোগুনতন্ত্রের পতন ও মেইজি পুনর্গঠন সংঘটিত হয়। নতুন প্রশাসনিক অঞ্চল ব্যবস্থায় ১৮৭৩ খ্রিঃ উৎসুনোমিয়া ও তোচিগি প্রশাসনিক অঞ্চল দুটির সংযুক্তির পর তোচিগি নগরে রাজধানী স্থাপিত হয়। ১৮৮৪ নাগাদ রাজধানী উৎসুনোমিয়ায় স্থানান্তরিত হয়।  ২০১১ এর নিউক্লীয় দুর্ঘটনার পর তোচিগির তেজস্ক্রিয় বিকিরণের মাত্রা সাময়িকভাবে স্বাভাবিকের ৩৩ গুণ উপরে উঠে গিয়েছিল।   ভূগোল  স্থলবেষ্টিত তোচিগি প্রশাসনিক অঞ্চলের অবস্থান কান্তোও অঞ্চলের উত্তর ভাগে। এর পার্শ্ববর্তী অন্যান্য প্রশাসনিক অঞ্চলগুলি হল ইবারাকি, গুন্‌মা, সাইতামা ও ফুকুশিমা।  তোচিগির কেন্দ্রে রয়েছে জাপানের বৃহত্তম সমভূমি কান্তোও সমতলের অংশবিশেষ। উচ্চতম পর্বতশৃঙ্গগুলি হল শিরানে (২৫৭৮ মি), নান্তাই (২৪৮৪ মি) ও নাসুদাকে (১৯১৭ মি)। এগুলি উত্তরে অবস্থিত। এই অঞ্চল থেকে উৎপন্ন হয়ে কিনুগাওয়া, নাকাগাওয়া ও ওয়াতারাসে নদী দক্ষিণবাহিনী হয়ে কান্তোও সমতলের মধ্য দিয়ে তোচিগির সীমানার বাইরে প্রশান্ত মহাসাগরে মিশেছে।  ২০১২ র এপ্রিলের হিসেব অনুযায়ী তোচিগি প্রশাসনিক অঞ্চলের মোট ভূমির ২১ শতাংশ সংরক্ষিত উদ্যান। এর মধ্যে আছে নিক্কো ও ওযে জাতীয় উদ্যান এবং আটটি প্রশাসনিক আঞ্চলিক উদ্যান।  জলবায়ুর বিচারে তোচিগি আর্দ্র নাতিশীতোষ্ণ অঞ্চল, যদিও শীত-গ্রীষ্মে উষ্ণতার পার্থক্য বেশি। শীতকাল অপেক্ষাকৃত শুষ্ক ও গ্রীষ্মকাল ঝঞ্ঝাসঙ্কুল।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:তোচিগি প্রশাসনিক অঞ্চল
কনিষ্ঠা ডাঙ্কার একজন ভারতীয় অভিনেত্রী, যিনি ২০১১ সালে প্যান্টালুনস ফেমিনা মিস ইন্ডিয়া নির্বাচিত হন, যেখানে হাসলিন কৌর ফেমিনা মিস ইন্ডিয়া আর্থ নির্বাচিত হন। তিনি পরে মিস ওয়ার্ল্ড ২০১১-তে ভারতের প্রতিনিধিত্ব করেন। সেখানে তিনি শীর্ষ ৩০-এ জায়গা করে নেন।   মিস ওয়ার্ল্ড  তিনি ২০১১ সালের ৬ নভেম্বর যুক্তরাজ্যের লন্ডনে অনুষ্ঠিত মিস ওয়ার্ল্ড ২০১১ সুন্দরী প্রতিযোগীতায় অংশগ্রহণ করে শীর্ষ ৩০-এ জায়গা করে নেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:মুম্বইয়ের নারী মডেল বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:ভারতের সুন্দরী প্রতিযোগিতার প্রতিযোগী বিষয়শ্রেণী:মিস ওয়ার্ল্ড ২০১১-এর প্রতিনিধি
নর্ডিক ফুটসাল কাপ হল নর্ডিক দেশগুলির মধ্যে অনুষ্ঠিত পুরুষদের আন্তর্জাতিক ফুটসাল প্রতিযোগিতা।  ইতিহাস ২০১৩ সালে প্রথম আসর ডেনমার্কের নিকোবিং ফস্টার শহরে বসেছিল। এই আসরে ডেনমার্ক, সুইডেন, ফিনল্যান্ড ও নরওয়ে অংশ নিয়েছিল। ২০১৬ সালে গ্রিনল্যান্ড আত্মপ্রকাশ করে। সারসংক্ষেপ ফলাফল বছরআয়োজক বিজয়ীরানার্স-আপ তৃতীয় স্থান চতুর্থ স্থান পঞ্চম স্থান২০১৩২০১৪২০১৬২০১৭২০১৮২০১৯২০২১২০২২  পদক তালিকা  সর্বকালের পয়েন্ট তালিকা  আরও দেখুন নর্ডিক ফুটবল চ্যাম্পিয়নশিপ মহিলা নর্ডিক ফুটবল চ্যাম্পিয়নশিপ তথ্যসূত্র  বিষয়শ্রেণী:নর্ডিক ফুটসাল কাপ বিষয়শ্রেণী:আন্তর্জাতিক ফুটসাল প্রতিযোগিতা বিষয়শ্রেণী:২০১৩-এ ইউরোপে প্রতিষ্ঠিত